ከኮሮና ቫይረስ ያገገሙ ሰዎች ቁጥር 1486 ደረሰ
አዲስ አበባ ፦ ባለፉት 24 ሰዓታት ከኮሮና ቫይረስ ተጨማሪ 74 ሰዎች ማገገማቸው ተገለጸ ። አጠቃላይ ከቫይረሱ ያገገሙ ሰዎች ቁጥር 1486 መድረሱን የጤና ሚኒስቴር አስታወቀ።
የጤና ሚኒስትር ዶክተር ሊያ ታደሰ ትናንት በሰጡት ጋዜጣዊ መግለጫ እንዳስታወቁት፣ 
ባለፉት 24 ሰዓታት የላቦራቶሪ ምርመራ ከተደረገላቸው 4 ሺ 034 ሰዎች መካከል 186 ሰዎች
 ቫይረሱ ተገኝቶባቸዋል ። ቫይረሱ የተገኘባቸው 73 ወንድ እና 113 ሴት ኢትዮጵያውያን ሲሆኑ 5 የውጪ ሀገር ዜግነት ያላቸው ናቸው። ሶስት ሰዎች ደግሞ ለህልፈተ ህይወት ተዳርገዋል። 
ቫይረሱ የተገኘባቸው ሰዎች ከ6-75 አመት የእድሜ ክልል ውስጥ የሚገኙ መሆኑን አመልክተዋል ።
ቫይረሱ ከተገኘባቸው 147 ከአዲስ አበባ ከተማ ፣8 ከድሬዳዋ ከተማ ፣ 4 ኦሮሚያ፣ 10 ከአፋር ፣ 16 ከሶማሌ ፣ 1 ከደቡብ ክልል መሆኑንም ጠቁመዋል ።
 በአጠቃላይ በኢትዮጵያ የኮሮና ቫይረስ የተገኘባቸው ሰዎች ቁጥር 5034 መሆኑን ጠቁመው ፥ ከእነዚህም ውስጥ 3468 ሰዎች በለይቶ ህክምና ላይ መሆናቸውን ፤ 38 ሰዎች በጽኑ ህክምና ክፍል እንደሚገኝ አስታውቀዋል። እስካሁን ለ 227 ሺ 375 ሰዎች የላብራቶሪ ምርመራ መሰራቱንም ገልጸዋል። 
በቫይረሱ በአጠቃላይ 78 ሰዎች ህይወት ሲያልፍ፥ ሁለት የውጭ አገር ሰዎች ደግሞ ወደ ሀገራቸው እንዲመለሱ መደረጉ አይዘነጋም።
አዲስ ዘመን ሰኔ 18/2012በጋዜጣው ሪፖርተር